PIKK.ee

BASF Agrcultural solutions põllupäev 2026
2026-06-30 10:00 - 15:00 (Europe/Tallinn) | Jõgevamaa, Jõgevamaa, Eesti
Sündmus: BASF Agricultural Solutions põllupäev
Aeg: 30.06.2026
Koht: Vitsjärve Põldur OÜ, Põltsamaa vald, Jõgeva maakond

Info: Teine kahest BASF Agricultural Solutions 2026. aasta põllupäevast.
BASF Agro korraldab sel aastal Põltsamaa vallas, Vitsjärve Põldur OÜ põldudel kaks põllupäeva, et jälgida põllukultuuride arengut samadel põldudel kogu kevadhooajal vältel.
Täpsem info ja registreerimine jooksvalt – jälgige BASF Agricultural Solutions kodulehte www.agro.basf.ee ning Facebooki lehte.

Linas Agro põllupäev 2026
2026-06-16 10:00 - 15:00 | Järvamaa
juuni 2026 toimub Linas Agro Põllupäev (info täieneb)

Põllupäev - Erilised katsed METKi põldudel
2026-06-11 09:30 - 17:00 | Järvamaa
Täpsem info selgumas.

Baltic Agro põlluseminar 2026
2026-06-04 10:00 - 17:00 | Jõgevamaa, Jõgevamaa, Eesti
🗓️ 4. juuni 2026
📍 Mällikvere Põllumajandusühistu (Töökoja tee 9, Pauastvere, 48017 Jõgevamaa)
Päeva jooksul toome kokku taimekasvatusspetsialistid üle Eesti, kellega koos:

tutvume uute sortidega,
uurime kasutatud kasvatustehnoloogiaid,
uudistame tooteid ja lahendusi.

Registreeru seminarile
Mäletad eelmise aasta Baltic Agro suvise põllupäeva põnevaid sordikatseid Kivi-Vigalas?
Seal näitasid vana ja hea Skageni kõrval toidunisu kvaliteeti ka kaks uut talinisu sorti.
Sel hooajal jätkame paljude juba tuttavate ja ka uute sortidega katseid Kesk-Eesti tingimustes. Põldudel on võrdluses hilised ja varased talinisud, sordisegud, lisaks ka taliodra ja talirapsi sordid. Kõik selleks, et näha, milliseid neist meie tingimustes kõige suurema tulu toovad.
Tule vaata ja arutle koos meiega, millistel sortidel ja tehnoloogiatel võib olla Eesti tingimustes tulevikku.

Kahe jalaga maa peal
2026-05-22 10:00 - 17:00 | Tartu, Eesti
Eesti Maaülikooli juhtimiskonverents “Kahe jalaga Maa peal” 22.05.2026
TEEMA: “Ressursijulgeolek – kuidas seda kindlustada?”
Igapäevaelus on hädavajalikud toit, puit, puhas vesi, energia ja targad inimesed. Kohalikke ressursse justkui on, aga kas meil on selge vaade ja kindlus, kuidas neid kasutada ja väärindada? Majanduslik keskkond on ebastabiilne ja investeerimiskindlust on vähe. Kuidas siis liikuda neis valdkondades edukalt edasi? Vaatame tagasi, analüüsime olevikku ja proovime tulevikku aimata.
Toome kokku Eesti Maaülikooli vilistlased, ettevõtjad, juhid, otsustajad ning tänase noore põlvkonna ülikoolist, et jagada kogemusi sektoriteüleselt ja leida parimaid lahendusi ressursijulgeoleku tagamiseks.

Konverentsil on kolm temaatilist osa:

Tuleviku haridus, juhid ja oskused
Põllumajandus ja toit
Mets ja puit

Päeva juhib Mirko Ojakivi.

Konverents toimub Eesti Maaülikooli aulas F. R. Kreutzwaldi 1a Tartu
https://www.emu.ee/juhtimiskonverents2026

BASF Agricultural Solutions põllupäev
2026-05-19 10:00 - 16:00 | Jõgevamaa, Jõgevamaa, Eesti
BASF Agricultural Solutions põllupäev
Aeg: 19.05.2026
Koht: Vitsjärve Põldur OÜ, Põltsamaa vald, Jõgeva maakond
Info: Esimene kahest BASF Agricultural Solutions 2026. aasta põllupäevast.
BASF Agro korraldab sel aastal Põltsamaa vallas, Vitsjärve Põldur OÜ põldudel kaks põllupäeva, et jälgida põllukultuuride arengut samadel põldudel kogu kevadhooajal vältel.
Täpsem info ja registreerimine jooksvalt – jälgige BASF Agricultural Solutions kodulehte www.agro.basf.ee ning Facebooki lehte.

Õppereis PLMA Amsterdam rahvusvahelisele messile “Innovatsioon, tootearendus ja teaduskoostöö toidutööstuses
2026-05-18 - 2026-05-20 | Järvamaa
Kutsume osalema õppereisil „World of Private Label 2026“ rahvusvahelisele messile Amsterdamis 18.–20. mail 2026.
Mess „World of Private Label 2026“ toimub 19.-20. mail RAI messikeskuses Amsterdamis, Hollandis.

Palun andke oma osalemissoovist märku registreerudes hiljemalt K 18. märtsiks SIIT lingilt.
Osalejate arv on piiratud (10 osalejat). Registreerudes võtab osaleja vastutuse osaleda õppereisil.

Reisi eesmärk on pakkuda ettevõtetelele võimalust külastada õppereisil toidutööstuse messi World of Private Label International Trade Show, mis toimub 2026. aasta 19.-20. mail Amsterdamis.
Õppereisi fookuses on innovatsioon, tootearendus ja teaduskoostöö toidutööstuses.

Ajakava
Lend 18.05.2026 Tallinn→ Amsterdam kell 07:30-09:00

Transport majutuskohta
Varajane check-in (kui võimalik) või pagasi hoiustamine
Grupikoosolek
Toimub messihalli eelkülastus, messi sissepääsupiletite vormistamine ning erinevatel eelüritustel, vastavalt ettevõtjate soovist ja vajadustest, osalemine.

Asukoht: RAI Amsterdam Convention Centre, Holland
Messiprogramm on täpsustamisel, kuid praeguse info kohaselt on 18.mai programmjärgmine:
Pre-Show Seminars & Workshops (Monday, May 18, 2026):
12:00 – 18:00: Visitor Badge Pick-Up.
13:00 – 14:00: Workshops.
14:00 – 16:00: Pre-Show Seminars (market research, trends, Salute to Excellence Awards).

Õhtune ametlik osa ja tervitus ning kogunemine Eesti delegatsiooniga ühiseks õhtusöögiks, messil osalevate ettevõtjatega ja Hollandis, Eesti saatkonna/ suursaadiku võimalik osalus – läbirääkimised pooleli, selgub hiljem;

T s.o. 19.mai 2026 – PLMA 2026 mess, 1. külastuspäev, kell 9:00 – 18:00
Asukoht: RAI Amsterdam Convention Centre, Holland
10:00 – 11:00

Sisenemine messile
Registreerimine ja badge’ide kättesaamine, kui seda pole tehtud
Lühitutvustus messialade ja päeva fookuste kohta

11:00 – 13:00

Orienteeruv individuaalne ringkäik PLMA 2026 peamistes valdkondades:

o piimatooted
o liha- ja kalatooted
o joogid
o pagaritooted
o valmisroad
o maitseained ja koostisosad
o uute tehnoloogiate ja pakendilahenduste esitlused
13:00 – 14:00

Lõuna messialal ja esimesed kontaktkohtumised

14:00 – 16:30

Individuaalsed külastused valitud eksponentide juurde
Inspiratsioonialad ja tehnoloogiauudiste sektor (tootmine, automatiseerimine, digitaliseerimine)
Innovatsiooni- ja trendilavad, seminarid, mis sel korral keskenduvad kaubanduses AI kasutusvõimalustele, tarbijakäitumisele ja jätkusuutlikkusele. Lisainfo ja seminaride/ürituste ajaplaan esitatakse enne messi toimumist: https://www.plmainternational.com/events

NB! Kui messistende külastab Eesti suursaadik Hollandis hr Paul Teesalu oma messkonnaliikmetega, oleme valmis ringkäigul osalema ja Eesti messibokse tutvustama, kuna Toiduliit on ühisstendi korraldaja ja teemaga hästi kursis. Saatkonnalt ootame Hollandi turu ülevaadet.
16:30 – 17:00

Päeva kokkuvõte hotellis
Aruteluring: olulisemad tähelepanekud ja kontaktid

K s.o. 20.mai 2026 – PLMA 2026 mess, 2. külastuspäev, kell 9:00-16:30
Asukoht: RAI Amsterdam Convention Centre, Holland
Fookus: tootearendus, tehnoloogiad ja pakenditrendid
09:30 – 11:30

Individuaalne osalemine messi seminaridel ja esitlusradadel (valikuline vastavalt kättesaadavale kavale), mis sel korral keskenduvad kaubanduses AI kasutusvõimalustele, tarbijakäitumisele ja jätkusuutlikkusele. Lisainfo ja seminaride/ürituste ajaplaan esitatakse enne messi toimumist: https://www.plmainternational.com/events

11:30 – 13:00

Individuaalne messikülastus jätkub

13:00 – 14:30

Lõuna ja võrgustumine

14:30 – 16:30

Viimased kohtumised ekspordi-, jaemüügi- ja hulgipartneritega
Konkurentide ja innovatsiooniliidrite ülevaade
Messipäeva lõpetamine ja lennujaama suundumine.

Osalejate kokkuvõte:
o mis on rakendatav Eestis
o milliste ettevõtetega jätkata kontakte
o võimalikud koostöösuunad
NB! Kui messistende külastab Eesti suursaadik Hollandis hr Paul Teesalu oma messkonnaliikmetega, oleme valmis ringkäigul osalema ja Eesti messibokse tutvustama, kuna Toiduliit on ühisstendi korraldaja ja teemaga hästi kursis. Saatkonnalt ootame Hollandi turu ülevaadet. Samuti jagatakse messi lõppedes mõningaid tootenäidiseid saatkonda.

Tagasilend , 20.05.2026 Amsterdam →Tallinn kell 16:35-19:55
Õppereis lõpeb Tallinnas.
*korraldajal teha ajakavas muudatusi

Sihtrühm ja tasu
Teadmussiirde tegevuste sihtrühmaks on põllumajandustootjad, toiduainetööstuse ettevõtted, nõustajad ja teised sektori huvirühmad.
Õppereisil osalemine on sihtrühma kuulujale vähese tähtsusega abi kui ettevõttel on piisavalt vähese tähtsusega abi (VTA) jääki.

Õppereisil osalemine on vähese tähtsusega abi summas ca 530,56 €, millele lisandub osaleva ettevõtte omaosalus summas ca 530,56 €+KM.
METK toetuse saamise tingimuseks on, et messikülastuse õppereisil osalevad vähemalt 10 ettevõtte esindajad.

Hinnas sisalduvad: Edasi-tagasi lennupiletid, majutus ja kindlustuskatted: Tervis, reisitõrge, pagas.
Messipääsmed hind ca 217,51 €. Palume täpsustada, kas vajate messipääset või saate oma ettevõtte kutse. Sel juhul saab jätta messipääsme tellimata.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) programmi raames, kaasrahastab Euroopa Liit. Kaasrahastab Euroopa Liit.

Lisainfo:
Liina Laineveer
Liina.laineveer@toiduliit.ee
+372 5205877

Romantilise rannatee hobiaednike festival
2026-05-02 10:00 - 17:00 | Pärnumaa, Pärnumaa, Eesti
TULE EESTI ESIMESELE HOBIAEDNIKE FESTIVALILE!🌿
Kas tunned rõõmu esimestest tärkavatest võrsetest, suvistest õitest ja sügisesest küllusest? Siis on see sündmus loodud just Sulle!
Ootame sind Romantilise Rannatee Hobiaednike festivalile 2026 alapealkirjaga “Pane aed taldrikule”, mis toimub 2. mail Tamme talu ürdiaias.
Esimest korda toimub Eestis hobiaiandusele pühendatud festival, kus kohtuvad teadmised, inspiratsioon ja aiandusrõõm. See on päev täis praktilisi töötubasid, põnevaid esinejaid, uusi ideid ja mõnusat seltskonda – kõike seda kaunis ja rohelises keskkonnas.
Selle aasta festivali teema on söödav aed, kus fookuses on söödavad taimed, nende kasvatamine ja lihtsad lahendused aias.
Miks tulla hobiaednike festivalile?
🌿Inspiratsioon uueks aiandushooajaks – praktilised loengud ja töötoad;
🌿Tunnustatud aianduseksperdid ja kogenud aednikud;
🌿Baltimaade suurim valik ürdiistikuid kaasaostmiseks;
🌿Pärandtaimede seemnete ning viinapuu- ja köögiviljaistikute müük;
🌿Kvaliteetsete aiatööriistade ja aiatehnika väljapanek ning müük;
🌿Kogukond ja rõõm kohtuda sarnaselt mõtlevate inimestega;
🌿Kevadine hobiaednike pidu täis ilu, ideid ja rõõmsaid emotsioone.
Festivali teemad ja esinejad:
🌸Loeng: “Umbrohuvaba aed ehk taimed on kavalad“. Töötuba: Puittaimede lõikamine (INGRID SEMBACH-HÕBEMÄGI – Aiaraadio, ajakirjanik, dendroloog);
🌸Loeng: “Uudseid taimi köögiviljaaeda“. Töötuba: Kevadtööd viinapuudega (HARRI POOM, aednik);
🌸Loeng: “Ringmajandus koduaias“. (MARIT MÄESAAR – OÜ Pisirohe, aednik ja koolitaja);
🌸Pärandtaimede loeng: „Söök algab seemnest ehk kasvatan endale ise toidu” (TIIA MORFIN – Vanaema Aed, põlisaednik ning pärandseemnete ja põliste aiataimede säilitaja).
Olgu sul suur maakodu aed, väike linnapeenar või rõdukastid – siit leiad inspiratsiooni ja teadmisi, mis aitavad su aial veelgi kaunimalt õitseda.
AVATUD ON ÜRDIAIA KOHVIK JA TALUPOOD.
Osta pilet https://fienta.com/et/romantilise-rannatee-hobiaednike-festival
Pilet sisaldab kõiki loenguid ja praktilisi töötubasid ning õhtust ürdiaia kontserdi.
PILETEID ON PIIRATUD KOGUSES!
NB! Piletite müük kestab kuni 27. aprilli südaööni.
Võta sõber kaasa ja tehke sellest ühine aianduspäev, mis annab inspiratsiooni terveks hooajaks.
Kohtume festivalil!🌷
Projekti toetab MTÜ Pärnu Lahe Partnerluskogu, viib läbi MTÜ Ettevõtlikud Naised ühistegevuskava alusel koos mittetulundusühinguga Allikukivi Park.

Kontakt Elisabeth Viedehof – 56697664, herbs.elisabeth@gmail.com
Täpsem info kodulehelt www.tammetalu.eu või Tamme talu Facebooki leht.

Tehisaru arenguprogramm põllumajandustootjale
2026-04-23 10:00 - 2026-04-30 16:00 | Harjumaa, Harjumaa, Eesti
Tule osale koolitusel „Tehisaru arenguprogramm põllumajandustootjale“!
Teeme seda jälle! Nüüd veel põnevam ja praktilisem!
Koolituse sihtrühm: põllumajandus- ja toidutootjad ning nõustajad – ettevõtete omanikud, tipp- ja keskastmejuhid, töötajad, kellel on esmane kogemus generatiivse tehisaru kasutamisel (nt ChatGPT, Copilot) ning kes soovivad juurutada oma ettevõttes edasijõudnute tehnikaid ning keerukamaid tehisintellekti lahendusi.
Koolituse eesmärk:
anda 20 osalejale, kes on varasemalt kasutanud lihtsamaid tehisaru lahendusi, võimalus praktiliste oskuste omandamiseks keerukamate tehisintellekti tööriistade kasutamisel ja rakendamisel ettevõttes.
Programm koosneb 5 kontaktpäevast 23. aprill kuni 27. mai
Programm on väga praktiline ja konkreetne!
Programm tugineb “õpi tehes” metoodikale, kus vähemalt 60% ajast on praktiline töö, sh juhendatud ehitamine, testimine ja parendamine. Osalejad ei alusta nullist: programm on üles ehitatud neile, kes on lihtsamaid TI (AI) lahendusi juba kasutanud ja soovivad nüüd juurutada keerukamaid, personaalsemaid lahendusi oma ettevõttes. Osalejad saavad koolitajalt põhjaliku koolitusmaterjali koos vajalike linkidega soovitatud tööriistadele.
Kõik harjutused, näited ja tööriistad on kohandatud põllumajandus- ja toidutootmise sektori tegeliku töö jaoks.
Osalejad liiguvad edasijõudnute promptimisest ja andmeloogikast kuni töötava TI assistendi loomiseni, kasutades oma ettevõtte pärisandmeid.
Iga osaleja lahkub programmist toimiva lahenduse prototüübi ja 2-kuulise juurutusplaaniga, mille elluviimisele saab ta koolitaja tuge ühe akadeemilise tunni jooksul osalejale sobival ajal.
2–3 kuud pärast programmi lõppu on võimalus koguneda koos teiste osalejatega veebipõhiseks järelmõttekojaks (1,5 tundi), kus kuuled teiste kogemusi, koolitaja tutvustab uusi TI trende ja lahendatakse esilekerkinud küsimusi koos koolitajaga.
Programmi käigus saavad osalejad vastused järgmistele küsimustele:

Kuidas kaardistada oma ettevõttes tehisaru kõrge mõjuga kasutusjuhud ja seada mõõdetavad eesmärgid?
Kuidas analüüsida andmeallikaid ja valida sobiv arhitektuur?
Kuidas arendada oma TI kirjaoskust ja tõsta lahenduse töökindlust (self-check, testjuhud, hallutsinatsioonide maandamine)?
Kuidas käsitleda põllumajandus- ja toidutootmise sektori riske?
Kuidas ehitada, testida ja juurutada töötav personaalne TI assistent oma ettevõtte dokumentide ja andmetega?
Kuidas koostada juurutusplaan ja tagada, et lahendus ka päriselt kasutusele jääb?

Registreerumiseks kliki allpool
Koolitajaks on Keiu Kaitsa, kes sai 2025. a koolitusgrupilt tagasisideks 5 punkti 5-st!
Loe Keiu tutvustust lähemalt allpool. Allpool saad lugeda sellestki, mida ütlesid 2025 sügisel toimunud koolitusel osalejad tagasisides ja kuidas hindasid koolitajat ja programmi.
Programmi ülesehitus ja õppe sisu
Programm koosneb 5 kontaktpäevast, (üks moodul on individuaalsema juhendamise huvides jagatud kaheks grupiks), neljast veebikohtumisest koolitusmoodulite vahelisel ajal, iseseisvast tööst AI lahenduse väljatöötamisel, esitlemisest ning koolitaja nõustamisest juurutusperioodil.
Ühe osaleja kohta kokku 38 akadeemilist tundi, sh:
– 28 akad/h kontaktpäevadel (kokku 5pv, sh 4x6akad/h + 1x4akad/h),
– 5 akad/h veebikohtumistel koolitusmoodulite vahel (vabatahtlik),
– 1 akad/h 1:1 juurutamisnõustamist,
– 4 akad/h iseseisvad kodutööd TI rakenduse loomiseks.
Pärast koolituse toimumist, ca 2-3 kuud pärast koolitusprogrammi lõppu, toimub järelmõttekoda, ca 2 akad/tundi (vabatahtlik, ei kajastu programmi mahus).
Metoodika: vähemalt 60% praktilised tööd, töötoad, individuaalse tehisarurakenduse juhendatud ehitamine, testimine ja parendamine, nõustamine juurutamise protsessis.
Programmi läbiviimine: aprill – mai 2026, juurutamine juunis

Päev/moodul
Teema
Sisu fookus

I päev
23.04.2026
TI baasoskused (edasijõudnutele)
Promptimise anatoomia ning tehnikad edasijõudnutele; TI enamlevinud tööriistad 2026 ülevaade ja toimimispõhimõtted; andmeturve ja privaatsuspoliitika; hallutsinatsiooni riski hindamine

II päev
30.04.2026
Analüütika ja andmetöö
Müügi- ja turundusanalüüsid TI abil; põllumajandusandmete analüüs (Excel/CSV, ERP, laohaldus); trendide tuvastamine; otsustusabi lahendused

III päev
07.05.2026
TI assistentide töötamise loogika
Süsteemijuhised TI assistentide ehitamiseks ning toimimispõhimõtted; teadmistebaasi (RAG) ülesseadmine ja funktsionaalsused erinevates tarkvararakendustes; arhitektuurivalikud (chat vs assistent vs töövoog); töökindluse tõstmise võtted.

IV päev
21.05.2026
TI assistentide töötuba — grupp A (10 osalejat)
Juhendatud ehitamine: iga osaleja loob oma TI assistendi oma ettevõtte andmetega; mini-projekti disain ja esimesed testjuhud; 1:1 tagasiside juurutamise plaanile töötoa käigus

V päev
22.05.2026
TI assistentide töötuba — grupp B (10 osalejat)
Sama formaat kui IV päev; grupi B osalejatele kohandatud lahenduste arendamine;

VI päev – lõpetamise päev
27.05.2026
TI juurutamine, tulevik, AKIS
TI juurutamine ja tulevikutrendid (koolitaja); TI assistentide esitlused osalejatelt (‘a5 min); AKIS ülevaade ja külalisesineja(d)

Ajakava kõigil koolituspäevadel:
10:00 – 10:30 saabumine ja registreerimine, tervituskohv/suupisted
10:30 – 12:00 õppetöö
12:00 – 12:15 paus
12:15 – 13:00 õppetöö
13:00 – 13:45 lõuna (osalejad lõunatavad oma raha eest lähedalasuvates söögikohtades)
13:45 – 15:45 õppetöö
Kontaktõppe toimumiskoht:
METK majas, Teaduse 4, Saku, Harjumaa. Tasuta parkimine maja ees ja taga.
Vajadusel pakume ligipääsu MS Teamsi lingi kaudu (kohtumised salvestatakse). Tungiv soovitus – pigem osaleda kohapeal kontaktkoolitusena!
Kandideerimistingimused

kandideerida saavad Eesti põllumajandus- ja toidutootjad ning nõustajate nimekirja kantud nõustajad;
osalemiseks täida palun hiljemalt 16.04.2026 kell 23.30 kandideerimisavaldus, kus palume kirjeldada, kuidas programmis osalemine Sinu hinnangul aitab kaasa Sinu ettevõtte arengule ja milliste protsesside puhul ta näed võimalusi tehisintellekti kasutada;
eelis on ambitsioonikamatel taotlejatel, kelle põllumajanduse- ja toidutootmise efektiivsust suurendav idee on uuendusmeelsem ja/või mida saaks eduka rakendamise korral sektoris laiemalt kasutusele võtta;
Koolitusel osalemiseks tuleb tasuda omaosalus 100€ METK poolt esitatud omaosaluse arve arvel. Koolituse kogumaksumus on ca 640€/osaleja.

Koolitaja tutvustus
Keiu Kaitsa on kogenud täiskasvanute koolitaja ja konsultant, kes aitab organisatsioonidel mõista ja rakendada tehisintellekti (TI) võimalusi. Ta on koolitusvaldkonnas tegutsenud üle 10 aasta ja puutunud kokku tehnoloogia valdkonnaga. Ta on jaganud oma teadmisi külalislektorina TalTech Avatud Ülikoolis, Tallinna Tehnikakõrgkoolis ja Ettevõtluskõrgkoolis Mainor, keskendudes AI rakendamisele erinevates valdkondades.
Viimase kahe aasta jooksul on Keiu koolitanud sadu ettevõtteid ja organisatsioone ning üle 3500 inimese sise-, avaliku- ja veebikoolituste raames AI-teemade suunal. Tema koostööpartnerite hulka kuuluvad näiteks METK, Kliimaministeerium, Keskkonnaamet, Sotsiaalkindlustusamet, Eesti Kohtud, Tallinna Lennujaam, PERH, Ida-Tallinna Keskhaigla, PTA, EMTA, Eesti Pank, Utilitas, Grant Thornton, HR Selts, PARE, Fontes, MM Grupp, Elisa Eesti, Orkla, Saue Production, Viciunai Baltic, Scandagra, Väätsa Agro, Puumarket, Mapri Ehitus, Magaziin kauplustekett, Kohila Vineer, Kambja Vallavalitsus, Tallinna Strateegiakeskus ja Tallinna Linnavalitsus ning paljud teised. Tema koolitused on hästi praktilised. Need ei ole kuivad loengud, vaid reaalsete tööülesannete läbitegemised. Omandatud oskusi saab kohe oma töös kasutada. Rohkem infot: https://empler.ee
Eelmise programmi osalejate (18-st 14 olid omanikud, tipp- ja keskastme juhid) tagasisidest :
Kuidas jäid rahule koolitusprogrammi sisu ja ülesehitusega? Keskmine hinne 4,69 (5p skaalal)
Kommentaarid: *Väga sisutihe ja informatiivne koolitus! *Sooviksin koolitust pikemalt!
Kuidas jäid rahule koolitajaga/lektoriga? Keskmine hinne 5 (5p skaalal)
Kommentaarid: * Suurepärane koolitaja! *Lahe, karismaatiline ja lihtsasti jälgitav lektor; *AI-teemad olid selgitatud arusaadavalt ning seostatud praktiliste näidetega, mis tegi koolituse eriti väärtuslikuks. *Lektor suutis hoida tähelepanu kogu koolituse vältel ning innustas mõtlema AI rakendamisele ka oma igapäevatöös; * Kavatsen kindlasti veel Keiu koolitustel osaleda ja koostööd teha. * Hea suhtleja, julge, kommenteeriv, selgitav. *Keiu oli jutukas ja väljendas end meeldejäävalt; * Koolitaja on oma töösse väga sobiv! Esitluse kiirus ja energia annab koolitusele palju juurde. Samas ei ole olnud kiirustamist.
Kuivõrd saad uusi teadmisi kasutada oma tegemistes? Keskmine hinne 4,62 (5p skaalal)
Kommentaarid: * Üllatavalt palju! Andmeanalüüsi tegemiseks kuluv aeg väheneb oluliselt. * Kindlasti saan kasutada kui võtan ette ja saan õpitut omas tempos katsetada. * Lihtsustab ja automatiseerib korduvaid tegevusi. *Arendab loogilist mõtlemist. Ilmselt jätkan enesetäiendamist; * Tegin koolitusel palju märkmeid ja salvestasin enda jaoks uut ja huvitavat infot, põhiliselt erinevate AI tööriistade ja vähem tuntud võtete osas;* Kindlasti sain aga ei ole veel rakendanud. Suur töö on ees!
Mis kõige rohkem meeldis?
* Praktilised ülesanded; * Meeldib, et saab ikkagi õppematerjalidele ka hiljem ligi; * Koolitaja väga head teadmised ja lai silmaring; * praktilised kohapeal tehtud harjutused; * Sain olulisi teadmisi, kuidas üldse AI-ga suhelda ja kui põhjalik ettevalmistus ja ettekirjutus peab olema; * Kõik meeldis, väga-väga hea koolitus! Selliseid praktilisi ja tõesti kasulikke koolitus võiks kindlasti rohkem olla! Jätkukoolitusest ei ütleks ka ära, sest väga kiirelt arenev valdkond. * Assistendi loomiseni jõudmine: annab tunde, et selge eesmärk on saavutatud. * Välisesinejate vaade, kuidas tootmises kasutatakse.
Registreerumiseks kliki allpool
Täiendav info: Andres Huul, andres.huul@metk.agri.ee, Maaelu Teadmuskeskus

Maamess 2026
2026-04-23 09:00 - 2026-04-25 16:00 | Tartu, Eesti
Järjekorras 32. rahvusvaheline põllumajanduse, metsanduse, aianduse ja toidutööstuse ettevõtteid ja organisatsioone tutvustav Maamess toimub 23.-25. aprillil 2026 Tartu Näituste messikeskuses.
Maamess

Metsanduse visioonikonverents
2026-04-22 10:00 - 16:00 | Tartu, Eesti
METSANDUSE VISIOONIKONVERENTS & METSASEKTORI TUNNUSTAMINE
22. aprill 2026 I Eesti Rahva Muuseum
Piletid saadaval alates märtsist

EL ÜPP võrgustiku töötuba alternatiivsete põllukultuuride kasvatamisest muutuvas kliimas
2026-04-22 - 2026-04-23 | Järvamaa
22.–23. aprillil 2026 toimub Viinis, Austrias Euroopa Liidu ÜPP võrgustiku töötuba ‘Growing alternative crops for new market opportunities in a changing climate’.
Avalduste esitamise tähtaeg: 29. jaanuar 2026 kell 23:59 (CET)
Töötuba toob kokku põllumehed, teadlased, nõustajad ja teised agri-toidusektori esindajad, et jagada praktilisi kogemusi ja uuenduslikke lahendusi, mis aitavad kohaneda kliimamuutustega, mitmekesistada tootmist ning leida uusi turuvõimalusi.
Euroopa põllumajandustootjad seisavad silmitsi kliimamuutuste mõjudega, mis nõuavad tootmissüsteemide kohandamist. Alternatiivsed – sageli seni vähekasutatud – kultuurid võivad pakkuda võimalusi sissetuleku mitmekesistamiseks, luua uusi turuvõimalusi ja suurendada vastupidavust.
Samas takistavad uute kultuuride laiemat kasutuselevõttu mitmed probleemid: vähesed teadmised nende sobivusest eri tingimustesse, piiratud koolitusvõimalused, seemnete ja sobivate masinate kättesaadavus ning välja kujunemata tarneahelad ja turustusvõimalused.
Töötuba on suunatud eelkõige praktilistele kogemustele ja põllumajandustootjate vajadustele.
Fookuses on:

edukad näited alternatiivsete kultuuride kasvatamisest (sh valgurikkad, subtroopilised ja kliimaga kohandatud sordid ja liigid),
sobivad kasvatustehnoloogiad ja (lühikesed) tarneahelad,
koostööl põhinevad innovatsioonimudelid,
rahastusvõimalused ja teadmistevahetuse platvormid, mis toetavad alternatiivsete kultuuride turule jõudmist.

Töötuba aitab:

Kaardistada toimivaid näiteid alternatiivsete kultuuride kasvatamisest ja turustamisest Euroopa Liidu erinevates piirkondades

Jagada teadmisi uuenduslikest tootmistavadest ja turuvõimalustest, mis toetavad tootjaid kliimamuutustega kohanemisel ja sissetulekute mitmekesistamisel.
Arutada alternatiivsete kultuuride kasutuselevõtu kitsaskohti nii tootmise kui turunduse vaates.
Soodustada võrgustumist EIP-AGRI töörühmade, Horisont Euroopa projektide ja teiste innovatsiooniprojektide vahel.

Kellele on töötuba suunatud?
Oodatud on põllumehed ja tootjaorganisatsioonid, teadlased, nõustajad, innovatsioonivahendajad, projektide esindajad, MTÜd ja teised teemast huvitatud osapooled.
📅 Avalduste esitamise tähtaeg: 29. jaanuar 2026 kell 23:59 (CET)
📍 Toimumiskoht: Viin, Austria
🔗 Lisainfo ja kandideerimine:
https://eu-cap-network.ec.europa.eu/events/eu-cap-network-brokerage-event-partnering-innovation-impact-agriculture-and-rural-areas_e

Keskkonnakorralduslik otsustusmeede - keskkonnamõjude hindamine
2026-04-21 10:00 - 16:30 | Tartu, Eesti
Keskkonnakorralduslik otsustusmeede – keskkonnamõjude hindamine
Toimumiskuupäevad on 21.-22. aprill (T / K), 28. aprill (T) ja 5. mai (T) 2026.
Neli päeva kestev koolitus on tervik ja eeldab osavõttu täies mahus.
Ühe õppepäeva maht on 7,5 akadeemilist tundi.
Õppepäev toimub ajavahemikus kell 10.00 – 16.30
Ajakava:
10.00 – 12.00 õppetöö
12.00 – 12.40 paus
12.40 – 14.40 õppetöö
14.40 – 14.50 paus
14.50 – 16.30 õppetöö
Õpe toimub auditoorselt, aadressil Tartu F.R.Kreutzwaldi 56/1
NB! Koolitusel osalemiseks on vajalik õppekohale kandideerida, selleks:
1) veenduge, et kuulute selle koolituse sihtrühma (vt. sihtrühma kirjeldus)
2) registreeruge koolitusele õigeaegselt
3) esitage õigeaegselt vormikohane motivatsioonikiri
! Õppekohtade arv koolitusel on piiratud. Kui õppekohale kandideerijaid on rohkem, kui on rahastatud õppekohti, siis koostatakse vastuvõtu pingerida. Pingerida kujuneb motivatsioonikirja sisukuse põhjal, seepärast kindlasti palun kirjeldage oma motivatsioonikirjas õppimissoovi läbimõeldult.
Õppekohale kandideerimise tähtaeg on 30. märts 2026!
Koolituse sihtrühm:
Ettevõtete ja organisatsioonide töötajad, kes vastutavad keskkonnapoliitikate eest.
Avaliku sektori esindajad, sh omavalitsuste ja riigiasutuste töötajad, kes osalevad keskkonnamõju hindamise otsustamise protsessis või järelevalves.
Keskkonnakaitse ja planeerimise spetsialistid, kes tegelevad projektide keskkonnamõjude hindamise ja keskkonnakorraldusega.
Selle koolituse sihtrühma ei kuulu eraisikud.
Koolituse eesmärk:
omandada teadmised keskkonnakorraldusest ja keskkonnamõju hindamisest ning nende praktikasse rakendamisest.
Koolitus keskendub KMH/KSH protsessi ülesehituse ja nõuete tutvustamisele, et mõista KMH põhialuseid ja protsessi nõudeid, osata analüüsida ning hinnata keskkonnaaspekte ja nende mõju projektides ja tegevuskavades.
Kursuse kirjeldus
Koolitaja:
Olavi Hiiemäe, MSc (keskkonnakorraldus)
Koolituse läbiviija on Eesti Maaülikooli põllumajandus- ja keskkonnainstituudi keskkonnakaitse ja maastikukorralduse õppetooli lektor.
KMH juhtekspert aastast 2004.
Keskkonnaagentuur Viridis OÜ

Koolitus toimub ülikoolides ja rakenduskõrgkoolides toimuvate täiskasvanute täienduskoolituse riikliku koolitustellimuse2026. aastaks lisatellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks” (RRF Rohe).
Osalejale on koolitus tasuta juhul, kui ta on täitnud koolituse lõpetamise nõuded, st. koolitusel osalejal on valmisolek osaleda kõigil ettenähtud koolituspäevadel, kuid kindlasti mitte vähem kui 65% ulatuses kontaktõppe mahust ja sooritada tulemuslikult iseseisev töö.
Programm ei kata koolituskulusid, juhu kui osaleja mõjuva põhjuseta katkestab õpingud või ei täida koolituse lõpetamise nõudeid. Sel juhul tuleb osalejal tasuda koolituskulu endal. Tasulise koolitusena on antud koolituse osavõtutasu 480 eurot.

Koolitust korraldab Eesti Maaülikooli avatud ülikool, tel 731 3175, eva.elken@emu.ee

EPKK Piimafoorum 2026
2026-04-15 10:00 - 17:00 | Pärnumaa, Pärnumaa, Eesti
Eesti Põllumajandus-Kaubanduskoda kutsub osalema konverentsil “Piimafoorum 2026”
Toimumisaeg: 15. aprill 2026 kell 10.00-17.00
Toimumiskoht: Estonia Resort Hotel & Spa konverentsikeskus, Pärnu (A. H. Tammsaare pst. 4a/6, 80010 Pärnu) ja veebiülekanne
Registreerimine on avatud SIIN.
Registreerimine kohapeal osalemiseks on avatud kuni 7.04.2026
Konverentsil kohapeal osalemine on TASUTA juhul kui registreerunu viibib konverentsil. Kui registreerunud isik ei tule konverentsile, esitab korraldaja registreerunule arve 40+km / konverents. Konverentsil mitteosalemisest palume teatada kirjutades marge@epkk.ee hiljemalt 13.04 kell 9.00. Veebis osalemine on tasuta.

Päevakavas*:
10.00 – 10.15 Foorumi avamine ja tervitussõnad.
Hendrik Johannes Terras, Eesti Vabariigi regionaal- ja põllumajandusminister
Kerli Ats, Eesti Põllumajandus-Kaubanduskoja juhatuse esinaine

10.20 – 11.10 Foorumi I osa: Piimaturg ja majanduskeskkond
10.20 – 11.15 Piimanduse majanduskeskkond ja trendid maailmas. Christophe Lafougere, GIRA piimavaldkonnajuht
11.15 – 12.00 Eesti piimaturg. Ants-Hannes Viira, Eesti Põllumajandus-Kaubanduskoja põllumajanduspoliitika juht
12.00 – 12.30 Kuhu liigub naaber? Martynas Vanagas, AB „Rokiškio sūris, innovatsioonijuht

12.30-13.30 lõunapaus

13.30 – 14.45 II osa: Eesti Riigiplaan
13.30 – 14.00 EL-i mitmeaastase eelarveperioodi sihid Eesti riigiplaanis. Triin Tomingas, Rahandusministeeriumi välisvahendite talituse juhataja
14.00 – 14.40 Ühise põllumajanduspoliitika kujundamine Eesti riigiplaanis. Madis Pärtel, Regionaal- ja põllumajandusministeeriumi biomajanduse asekantsler
14.40 – 15.15 Juhitamatud riskid Eesti piimanduses (E-Piim). /esineja kinnitamisel/

15.15 – 15.30 Sirutuspaus kohviga

15.30 – 17.00 III osa Piimatootja tulevikuvaade
15.30 – 16.00 Suurtootja tulevikuplaanid. Ülo Kivine, piimandusühistu EPIKO
16.00 – 16.30 Väikeste ja keskmiste piimatöötlejate valikud. Mirjam Pikkmets, Talumeiereide Liidu juhatuse liige
16.30 – 17.00 Foorumi kokkuvõte

Konverentsi modereerib: Pilleriin Puskar, Eesti Põllumajandus-Kaubanduskoja piimatoimkonna juht

*Korraldaja jätab endale õiguse teha päevakavas muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Taimekaitse aluskoolitus professionaalsele kasutajale (22 t)
2026-04-14 08:00 - 2026-04-16 17:00 | Järvamaa, Järvamaa, Eesti
Taimekaitse aluskoolitus professionaalsele kasutajale (22 t)
Koolitus toimub 14.-16. aprill 2026
Järvamaa Rakendusliku Kolledži Särevere õppekohas
hind 200 eurot (sisaldab paberkandjal konspekti ja raamatut “Taimehaigused ja -kahjurid, umbrohud”)
Koolitajad: Kaja Marrandi, Marek Kõbu
Koolitusele registreerimine toimub SIIT
Kaasa palun võtta isikut tõendav pildiga dokument!
Täiendav info:
Ruth Türk
ruth.turk@kolledz.ee
+372 5329 2188

PTA taimevaldkonna infopäev
2026-04-08 10:00 - 14:00 | Raplamaa, Raplamaa
Hea taimekasvataja!
Ootame Sind 8. aprillil Põllumajandus- ja Toiduameti (PTA) taimevaldkonna infopäevale „Taimevaldkond toiduohutuse kujundajana – rollid ja tulevikusuunad“. Infopäev toimub kell 10.00–14.00 Rapla Riigimaja suures saalis (Tallinna mnt 14, Rapla).
Räägime taimekaitse ja taimetervise valdkonna arengutest ja tulevikuplaanidest ning arutame koos, kuidas jagada ühist vastutust toiduohutuse ja -julgeoleku tagamisel. Tutvustame põgusalt ka PTA uuenenud juhtimismudelit.
Infopäeval osalemine on tasuta, kuid vajalik on eelnev registreerimine.
Palun anna enda osalemisest teada hiljemalt 3. aprillil. Sündmust ei kanta üle veebis ja seda ei salvestata. Maja ümber on tasuta parkimisvõimalused.
Oled väga oodatud kuulama ja kaasa mõtlema!
Päevakava:
9.30–10.00 Tere tulemast! Kogunemine ja hommikukohv
10.00–10.15 PTA uue juhtimismudeli tutvustus. PTA esineja täpsustamisel
10.15–10.30 Miks on üks tervis (One Health) oluline ja milline on taimevaldkonna roll selles. PTA taimevaldkonna juht (täpsustamisel)
10.30–10.50 Taimekaitsevahendite turule lubamine – 2025. aasta tulemused ja 2026. aasta väljakutsed. Rauno Aljas, PTA nõunik
10.50–11.20 Taimekahjustajate seire puukoolides. Mart Kinkar, PTA nõunik.
11.20–11.40 sirutus- ja suhtlemispaus
11.40–12.10 Taimekaitsevahendi turulelubamise kogemuslugu Sivanto Energy näitel. PTA esineja täpsustamisel.
12.10–13.10 Vestlusring: „Milline roll on toidu julgeoleku tagamisel taimevaldkonnal – kes vastutab?“.

Arvo Iital, TalTechi vee- ja keskkonnatehnika uurimisrühma vanemteadur;
Evelin Hillep, Eesti Taimekaitse Assotsiatsiooni tegevjuht;
Ahti Kalde, Sadala Agro OÜ tegevjuht;
Tiina Kärner, PTA taimekaitse ja väetise osakonna juhataja;
Regionaal- ja Põllumajandusministeeriumi esindaja täpsustamisel.

13.10–14.00 kerge lõuna

Lisainfo: Tiina Kärner, Põllumajandus- ja Toiduameti taimekaitse ja väetise osakonna juhataja.
E-post: tiina.karner@pta.agri.ee, tel: 5478 0881.

Kontakt: Merili Mihkelsaar, PTAkommunikatsioonispetsialist
merili.mihkelsaar@pta.agri.ee

2025/26 hooaeg Paul-Techiga: Farmer Tõnise kogemuslugu. Sügis–talve kokkuvõte
2026-04-07 11:00 - 12:00 | Veebis, Eesti
Paul-Tech OÜ korraldab kõikidele tänastele ja tulevastele klientidele 2026. aasta alguses kolm seminari, mis toimuvad veebis.
2025/26 hooaeg Paul-Techiga: Farmer Tõnise kogemuslugu. Sügis–talve kokkuvõte
Toimub 7.04.26 kell 11-12 (aeg muudetud)
Kui saak on koristatud ja masinad põllult läinud, ei ole mullas toimuvad protsessid kaugeltki lõppenud. Just sügis-talvine periood määrab suuresti, millise stardipositsiooni saab järgmine kultuur. Farmer Tõnise kogemus näitab, et Paul-Techi andmete abil on võimalik jälgida, kuidas toitainete tase mullas muutub ka pärast koristust, millised toitained püsivad juuretsoonis ja millised liiguvad sügavamatesse kihtidesse. Teeme kokkuvõtte mööduva talve osas nii Farmer Tõnise kui ka kogu Eestimaa lõikes.
Osalemine on tasuta, selleks tuleb end registreerida:
https://forms.gle/Y4DCE1zmMyBSdwnf7
∠Vt ka 04. märts 2026 2025/26 hooaeg Paul-Techiga: Farmer Tõnise kogemuslugu. Sügis–talve kokkuvõte
∠Vt ka 11. veebruar 2026 – 2024/25 hooaeg Paul-Techiga: Farmer Tõnise kogemuslugu. Mullavesi ja saagipotentsiaal

Taimekaitse täienduskoolitus professionaalsele taimekaitsevahendi kasutajale
2026-04-02 09:00 - 18:30 | Veebis, Eesti
Koht: Räpina Aianduskool, Aianduse 6, Räpina ja VEEBIS, MS Teams keskkonnas
Aeg: 10.12.2025 HÜBRIIDKOOLITUS, algus kell 9.00
28.01.2026 veebikoolitus, algus kell 9:00
11.03.2026 hübriidkoolitus, algus kell 9.00
02.04.2026 veebikoolitus, algus kell 9:00
Maht tundides: 11 ak tundi
Õppe keel: eesti keel
Hind: 85 €
Koolitajad: Tairi Kruusma, Mart Kiisküla
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm: Põllumajandus- ja metsandussektoris hõivatud isikud. Taimekaitse täienduskoolitusel saavad osaleda taimekaitsetöödega tegelevad inimesed, kelle taimekaitse tunnistus EI OLE veel aegunud! Taimekaitsetunnistuse kehtivust saad kontrollida SIIT. Kui tunnistuse kehtivus on juba lõppenud, saate uue tunnistuse kui läbite taas aluskoolituse.
Õppe alustamise ja eduka läbimise tingimusteks on:

arvutialased oskused tavakasutaja tasemel,
igal veebis osalejal vajalik töökorras kaamera, mikrofoni ja kõlaritega arvuti,
eesti keele oskus vähemalt B1 tasemel,
digiallkirjastamise võimalus ning dokumentide digiallkirjastamise oskus (ID kaardi või Mobiil-IDga) veebikoolitusena läbimiseks,
registreerumisel edastada osaleja isiklik telefoni number ja e-posti aadress (mitte ametikoha/ettevõtte oma).

Õpiväljundid
Koolituse läbinu:

Teab ja oskab rakendada kehtivaid taimekaitsealaseid õigusakte;
teab turule lubatud taimekaitsevahendeid ning kasutab ja hoiustab neid ohutult;
eristab taimekultuuride kahjustajaid, umbrohte ja nende tõrjevõimalusi, sh. integreeritud taimekaitse;
valmistab nõuetekohaselt, ohutult taimekaitseseadme tööks ette;
arvutab taimekaitsevahendi töölahuse kulunormi lähtuvalt pihustitest, liikumiskiirusest, töörõhust, ilmastikust jne;
on teadlikum ja kogenum taimekaitsevahendite ohutul kasutamisel.

Käesoleva koolituse õppekava koostamise alus on Põllumajandusministeeriumi määrus 18.11.2013 nr.67 „Taimekaitsekoolituse programmi, taimekaitsekoolitusel käsitlevate teemade ja koolituse kestuse nõuded“.
Taimekaitse koolitus lõpeb eksamiga. Eksam on testi vormis.
Hindamine on mitteeristav: arvestatud, mittearvestatud. Koolitusel osalenule ja edukalt eksami sooritanule väljastatakse Räpina Aianduskooli täienduskoolituse tunnistus, mille alusel väljastab Põllumajandus- ja Toiduamet vastava sihtgrupi taimekaitsetöötaja tunnistuse.
Registreeri: https://koolitus.aianduskool.ee/event/taimekaitse-taienduskoolitus/

Sihtrühmale tasuta koolitus "Kemikaali muutumine keskkonna saasteaineks - põhialused ja praktika töökeskkonnas"
2026-03-31 10:00 - 16:30 | Tartu, Eesti
Kemikaali muutumine keskkonna saasteaineks – põhialused ja praktika töökeskkonnas
Toimumiskuupäevad on 31.märts, 1., 21. ja 22. aprill 2026 (teisipäevad ja kolmapäevad). Neli päeva kestev koolitus on tervik ja eeldab osavõttu täies mahus.
Ajakava kõigil neljal koolituspäeval
10.00 – 11.30 õppetöö
11.30 – 12.15 paus
12.15 – 13.45 õppetöö
13.45 – 14.00 paus
14.00 – 15.30 õppetöö
Õpe toimub auditoorselt, aadressil Tartu F.R.Kreutzwaldi 56/1
NB! Koolitusel osalemiseks on vajalik õppekohale kandideerida, selleks:
1) veenduge, et kuulute selle koolituse sihtrühma (vt. sihtrühma kirjeldus)
2) registreeruge koolitusele õigeaegselt
3) esitage õigeaegselt vormikohane motivatsioonikiri
! Õppekohtade arv koolitusel on piiratud. Kui õppekohale kandideerijaid on rohkem, kui on rahastatud õppekohti, siis koostatakse vastuvõtu pingerida. Pingerida kujuneb motivatsioonikirja sisukuse põhjal, seepärast kindlasti palun kirjeldage oma motivatsioonikirjas õppimissoovi läbimõeldult.
Õppekohale kandideerimise tähtaeg on 16. märts 2026!
Koolituse sihtrühm:
Erinevate ettevõtete töötajad, kes kemikaali- ja keskkonnaohutuse teemaga kokku puutuvad või on teemast huvitatud, sh kohaliku omavalituse töötajad, riigiasutuste ja avaliku sektori esindajad, keskkonnaspetsialistid, põllumajanduses kemikaalidega töötajad.
Selle koolituse sihtrühma ei kuulu eraisikud.
Koolituse eesmärk:
Saada ülevaade kemikaalide kasutamisega seonduvast ning mõista, kuidas kemikaalidest saavad keskkonna saasteained ning milles seisneb nende kahjulik mõju elusorganismidele. Kujundada käitumist, mis kokkupuutel kemikaalidega oleks teadlik, ohutu ja keskkonnasäästlik.
Kursuse kirjeldus
I õppepäev (6 akadeemilist tundi kontaktõpet)
– Kemikaalide kasutamine, kemikaaliohutus.
– Kemikaalide sattumine keskkonda, saasteainete levik ja seire.
II õppepäev (6 akadeemilist tundi kontaktõpet)
– Saasteainete käitumine keskkonnas.
– Näited saasteainetest, nende allikatest ja kokkupuudetest.
III õppepäev (6 akadeemilist tundi kontaktõpet)
– Mõjud inimese tervisele, toksilisus ja selle testimine.
– Mõjud keskkonnas erinevatele organismidele, ökotoksilisus.
– Kemikaalidega seotud riski hindamine.
IV õppepäev (6 akadeemilist tundi kontaktõpet)
– Näiteid ringmajanduse, reoveepuhastuse ja jäätmekäitluse või põllumajanduse kontekstis.
– Iseseisvate tööde esitlused ja tagasiside.
Koolitaja:
Kaja Orupõld, kaasprofessor, PhD (kolloid- ja keskkonnakeemia)
Eesti Maaülikool, Põllumajandus- ja keskkonnainstituut
Koolitust korraldab Eesti Maaülikooli avatud ülikool, tel 731 3175, eva.elken@emu.ee

Koolitus toimub ülikoolides ja rakenduskõrgkoolides toimuvate täiskasvanute täienduskoolituse riikliku koolitustellimuse2026. aastaks lisatellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks” (RRF Rohe).
Osalejale on koolitus tasuta juhul, kui ta on täitnud koolituse lõpetamise nõuded, st. koolitusel osalejal on valmisolek osaleda kõigil ettenähtud koolituspäevadel, kuid kindlasti mitte vähem kui 65% ulatuses kontaktõppe mahust ja sooritada tulemuslikult iseseisev töö.
Programm ei kata koolituskulusid, juhu kui osaleja mõjuva põhjuseta katkestab õpingud või ei täida koolituse lõpetamise nõudeid. Sel juhul tuleb osalejal tasuda koolituskulu endal. Tasulise koolitusena on antud koolituse osavõtutasu 360 eurot.

Taimekaitse aluskoolitus professionaalsele taimekaitsevahendite kasutajale
2026-03-30 09:00 - 2026-04-02 17:00 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina, algusega kell 9.00
Toimumise aeg: I õppegrupp 16.02. – 18.02.2026 (3 kontaktõppe päeva), õppepäevade algus kell 9.00
II õppegrupp 30.03. – 01.04.2026 (3 kontaktõppe päeva), õppepäevade algus kell 9.00
Maht tundides: 27 ak tundi
Õppe keel: eesti keel
Hind: 190€
Koolitajad: Tairi Kruusma, Mart Kiisküla ja Merike Aomets
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm: Põllumajandus- ja metsandussektoris hõivatud isikud. Põllumehed, metsaomanikud jt. esmakordsed taimekaitsetunnistuse taotlejad; kehtivuse ületanud taimekaitsetunnistusega isikud, kes vajavad kehtivat tunnistust.
Õppe alustamise ja eduka läbimise tingimusteks on:

arvutialased oskused tavakasutaja tasemel,
eesti keele oskus vähemalt B1 tasemel,
registreerumisel edastada osaleja isiklik telefoni number ja e-posti aadress (mitte ametikoha/ettevõtte oma).

Õpiväljundid
Koolituse läbinu:

Teab ja oskab rakendada kehtivaid taimekaitsealaseid õigusakte;
teab turule lubatud taimekaitsevahendeid ning kasutab ja hoiustab neid ohutult;
eristab taimekultuuride kahjustajaid, umbrohte ja nende tõrjevõimalusi, sh. integreeritud taimekaitse;
valmistab nõuetekohaselt, ohutult taimekaitseseadme tööks ette;
arvutab taimekaitsevahendi töölahuse kulunormi lähtuvalt pihustitest, liikumiskiirusest, töörõhust, ilmastikust jne;
on teadlikum ja kogenum taimekaitsevahendite ohutul kasutamisel.

Käesoleva koolituse õppekava koostamise alus on Põllumajandusministeeriumi määrus 18.11.2013 nr.67 „ Taimekaitsekoolituse programmi, taimekaitsekoolitusel käsitlevate teemade ja koolituse kestuse nõuded“.
Taimekaitse koolitus lõpeb eksamiga. Eksam on kaheosaline: I osas tuleb täita test ja II osas tuleb piltidelt ära tunda taimekahjustajad (umbrohud, haigused, kahjurid).
Hindamine on mitteeristav: arvestatud, mittearvestatud.
Koolitusel osalenule ja edukalt eksami sooritanule väljastatakse Räpina Aianduskooli täienduskoolituse tunnistus, mille alusel väljastab Põllumajandus- ja Toiduamet vastava sihtgrupi taimekaitsetöötaja tunnistuse.
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse 5 tööpäeva enne koolituse algust või õppegrupi täitumisel. Lisainfo koolitusjuhilt. Räpina Aianduskoolil on õigus õppegrupi mittetäitumise korral toimumise aega edasi lükata või koolitus ära jätta.
Registreerumine kooli kodulehel:
Taimekaitse aluskoolitus professionaalsele taimekaitsevahendite kasutajale.

Taimekaitsevahendite turustaja aluskoolitus (8 t)
2026-03-30 | Järvamaa, Järvamaa, Eesti
Taimekaitsevahendite turustaja aluskoolitus (8 t)
Koolitus toimub 30.märtsil 2026.a.
Järvamaa Rakendusliku Kolledži Särevere õppekohas.
Koolitaja Kaja Marrandi
Koolituse hind 95 eur. (sisaldab paberkandjal konspekti ja lõunasööki).
Koolitusele registreerimine toimub SIIT
Kaasa palun võtta isikut tõendav pildiga dokument!
Täiendav info:
Ruth Türk
ruth.turk@kolledz.ee
+372 5329 2188

Infopäev "Tax free tsoon"
2026-03-27 12:00 - 16:00 | Harjumaa, Harjumaa, Eesti
Registreerumine 27.03.2026 infopäevale “Tax free tsoon” toimub SIIT

Infopäeva toimumise koht ja formaat: Kohapeal Tallinnas D-Terminalis reisi laeval Baltic Queen (aadress: Uus-Sadama 19/23,Tallinn)
Infopäeva sisu: Infopäeval tutvustatakse osalejatele tax-free sektori eripärasid, sealhulgas valdkonna nõudeid, ostu- ja müügitingimusi ning tarbijate käitumist.

Kestvus: 4 AT
Toimumise koht: Tallinna Sadama D terminal, reisilaev Baltic Queen (aadress: Uus-Sadama 19/23,Tallinn)
Päeva juhivad Toiduliidu juhataja Sirje Potisepp ja laeva Tallink Duty free osakonna juhataja Aimar Pärna

Päevakava:
12:00 – 12:30 Kogunemine D- terminalis, saabumine laeva ja tervituskohv
12:30 – 13:00 Kliendi vajaduste ja rahulolu uurimise meetodid. Kliendiuuringu läbiviimine
Tõnu Hein HeiVäl Consulting OÜ partner
13:00 – 14:30 Ettekanded sisseostudest
Aimar Pärna Tallink Duty free osakonna juhataja
Marko Makke Tallink Grupp AS toidu ja joogikategooria juht
Võimalusel osalevad ka Tallinna lennujaama poe/poodide esindajad
14:30 – 15:00 Praktilised näited/soovitused ettevõtetelt
Katre Kõvask YOOK Production OÜ tegevjuht
Jörgen Herman Liviko AS ekspordidirektor
15:00 – 15:30 Ekskursioon laeva poodidesse
15:30 – 16:00 LÕUNA, kokkuvõte ja lahkumine laevalt
*korraldajal on õigus teha muudatusi infopäeva ajakavas

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.

Lisainfo:
Liina Laineveer
Liina.laineveer@toiduliit.ee
+372 5205877

Taimekaitsevahendite professionaalse kasutaja täienduskoolitus (12 t)
2026-03-26 | Järvamaa, Järvamaa, Eesti
Taimekaitsevahendite professionaalse kasutaja täienduskoolitus (12 t)
Koolitus toimub 26. märtsil Säreveres
Koolitaja: Kaja Marrandi
Koolituse hind 90 eur.
Koolitusele registreerimine toimub SIIT
PS! Koolitus on mõeldud kehtiva taimekaitsetunnistuse pikendamiseks!
Põllumajandusharidusega agronoomidel on võimalik koolitus läbida ka Moodle.ee keskkonnas.
Kaasa palun võtta isikut tõendav dokument.
Täiendav info:
koolitusjuht
Ruth Türk
ruth.turk@kolledz.ee
+372 5329 2188

EPKK infopäev "Keskkonnasõbraliku majandamise infopäev" (KSM)
2026-03-25 10:00 - 14:00 | Järvamaa
Eesti Põllumajandus-Kaubanduskoda kutsub infopäevale “Keskkonnasõbraliku majandamise infopäev”.
Toimumisaeg: 25.03.2026 kell 10.00-12.30
Toimumiskoht: veebikeskkonnas ZOOM
Registreerimine infopäevale SIIN.
Infopäev vastab keskkonnasõbraliku majandamise (KSM) toetuste õppe nõuetele. Osalemise lisamiseks on tarvis registreerimisel sisestada korrektne ettevõtte äriregistrikood.
Mitme ettevõtte korral registreerige end iga ettevõttega eraldi (osaleja nimi võib olla sama)
Päevakavas*:
10:00 infopäeva avamine
10.05 – 10:45 Keskkonnasõbraliku majandamise nõuded. Birgit Pai, Regionaal- ja põllumajandusministeeriumi põllumajanduskeskkonnapoliitika osakonna nõunik
10:50 – 11:20 PRIA e-põlluraamat. Anton Žukov, PRIA registrite ja teenuste osakonna ärianalüütik
11:25 – 11:55 METK mullateenuse lubjatarbe määramine, erinevate lubiväetiste mõju ja valimise printsiibid. Lupjamistoetuse nõuded. Priit Penu, Maaelu Teadmuskeskuse mullastiku valdkonna nõunik
12:00 – 12:30 Talvised vahekultuurid ja nende tähtsus. Erika Lõhmuste, eAgronoomi agronoomiline nõustaja
12:35 infopäeva lõpetamine

Infopäeva modereerib: Ragnar Viikoja, Eesti Põllumajandus-Kaubanduskoja metsanduse ja maaettevõtluse valdkonna juht

*Korraldaja jätab endale õiguse teha päevakavas muudatusi
Lisainfo: Gelis Pihelgas, EPKK projektijuht, e-post: gelis@epkk.ee , tel: 505 6961
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Terve loom ja tervislik toit 2026
2026-03-25 09:30 - 2026-03-26 16:00 | Tartu, Eesti
Meil on hea meel teada anda, et 2026. aastal toimub Eesti Maaülikooli konverents „Terve loom ja tervislik toit“ 25.-26. märtsil.

Konverentsi fookuses on:
🔹25. märtsil „Tervislik toit“: Uudne toit, teadlik tarbimine.
🔹26. märtsil „Terve loom“: Bioturvalisus loomakasvatuses – kas oleme valmis?

Eesti Maaülikooli iga-aastane konverents keskendub loomatervise, toiduohutuse ja kestliku toidutootmise aktuaalsetele teemadele ning toob kokku teadlased, praktikud ja valdkonna spetsialistid.

📅 Palume märkida konverents oma 2026. aasta kalendrisse.
📍 Toimumiskoht: Eesti Maaülikooli aula, Kreutzwaldi 1, Tartu
🌐 Info programmi kohta ja registreerumine on konverentsi kodulehel.
📝 Registreerumine on tasuta ja kestab kuni 20. märtsini.

Konverents on rahastatud „Põllumajanduslike teadmiste ja innovatsiooni süsteemi“ ehk AKIS programmi raames.

Kutsu kaasa ka kolleeg ning tule osalema, kuulama ja arutlema koos valdkonna ekspertidega!

Parimate soovidega
Korraldusmeeskond
Eesti Maaülikool
veterinaarmeditsiini ja loomakasvatuse instituut

Konsulentide/nõustajate teabepäev
2026-03-25 09:30 - 2026-03-26 13:00 | Järvamaa, Järvamaa, Eesti
Maaelu Teadmuskeskus korraldab konsulentide/nõustajate pindala- ja loomatoetuste teemalise teabepäeva.
Kutse saadetakse METK-i nõustajate nimekirjas olevatele konsulentidele/nõustajatele.
Lisainfo: Meriliis Liiv meriliis.liiv@metk.agri.ee

EPKK konverents Teraviljafoorum 2026
2026-03-24 09:30 - 16:45 | Jõgevamaa, Jõgevamaa, Eesti
Eesti Põllumajandus-Kaubanduskoda kutsub osalema hübriidkonverentsil “Teraviljafoorum 2026”

Toimumisaeg: 24. märts 2026 kell 9:30-16:45
Toimumiskoht: Põltsamaa loss, Magnuse saal (Lossi 1, 48103 Põltsamaa) ja veebis

Registreerimine on avatud SIIN.
Registreerimine kohapeal osalemiseks on avatud kuni 17.03.2026.
Konverentsil kohapeal osalemine on tasuta juhul, kui registreerunu viibib konverentsil. Kui registreerunud isik ei tule konverentsile, esitab korraldaja registreerunule arve 35 + km. Konverentsil mitteosalemisest palume teatada kirjutades aadressil marge@epkk.ee hiljemalt 20.03 kell 9.00.
Veebis osalemine on tasuta.
Konverents vastab Keskkonnasõbraliku majandamise (KSM) ja mulla (MULD) toetuste õppe nõuetele.
Lisamiseks on tarvis registreerimisel sisestada korrektne ettevõtte äriregistrikood.
Mitme ettevõtte korral registreerige end iga ettevõttega eraldi (mitu registreerimist ühele osalejale).
Päevakavas*:
9:30–9:45 Konverentsi avamine. Hendrik Johannes Terras, Regionaal- ja põllumajandusminister
9:55–10:25 Teraviljaturg 2025: kokkuvõte ja tulevikuprognoos.
Janno Toomet, KEVILI viljaäri müügijuht
10:30–11:05 Põllumajandusettevõtte finantstervis:
mida bilanss ja rahavoog tegelikult näitavad?
Sven Padjus, KEVILI finantsjuht
11:15–11:55 Põllumajanduse majandusprognoos.
Brit Padjus, Swedbank Eesti põllumajandussektori juht
12:00–13:00 Lõuna
13:05–13:45 Droonid ja tehisintellekt osana põllumehe igapäeva otsustes.
Oliver Loit, Stairway to AI (AI ABC)
13:50–14:25 Kvaliteetse nisu kasvatamine – mõjurid ja võimalused.
Laszlo Cselenyi, Saaten-Union, W. von Borries-Eckendorf GmbH & Co. KG, aretus- ja teadusjuht
14:30-15:00 sirutuspaus
15:00–15:30 Toetused– nõuded ja praktiline rakendamine. Enamlevinud rikkumised.
Sigrid Rõõmussaar ja Reigo Viks, PRIA toetuste rakendamise osakond
15:35–16:05 Taimekaitsevahendite turule lubamine Eestis:
piirangud, põhjused ja võimalused.
Tiina Kärner, Põllumajandus- ja Toiduameti taimekaitse ja väetiste osakonna juhataja
16:10- 16:40 Kuidas taimekasvatus sektor tulevikus hakkama võiks saada?
Madis Pärtel, Regionaal- ja Põllumajandusministeeriumi biomajanduse asekantsler
16:45 Konverentsi lõpetamine

*korraldaja jätab endale õiguse teha päevakavas muudatusi
Lisainfo: Marge Mänd, EPKK sündmuste juht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Kanepi kasvatamise infopäev põllumeestele 2026
2026-03-23 13:00 - 15:30 | Tartu, Eesti
Kanepi kasvatamise infopäev põllumeestele 2026 toimub 23. märts Tartus
Infopäev on suunatud põllumeestele ja kõigile huvilistele, kes soovivad saada praktilist ülevaadet kanepi kasvatamisest, töötlemisest ja turustamise võimalustest Eestis.
Kanep on põllumajanduses üha enam tähelepanu pälviv kultuur, mis sobib hästi külvikorra mitmekesistamiseks ning pakub tugevat potentsiaali ka keerulisemates ilmastikutingimustes. Nordic Hemp jagab infopäeval praktilisi kogemusi ja teadmisi, mis aitavad hinnata, kas kanepi kasvatamine võiks sobida ka Teile.
Infopäeva teemad
Infopäeval käsitleme järgmisi põhiteemasid:
• kanepi kasvatamine Eestis
• külv ja põlluhooldus
• kanepi koristamine
• kuivatamine ja sorteerimine
• saagi kvaliteedinõuded
• kanepiseemnete turustamise võimalused
• koostöövõimalused Nordic Hempiga
Miks tasub osaleda?
Kanep on kultuur, mille vastu tunnevad huvi järjest rohkemad põllumehed. Selle üheks põhjuseks on tema hea kohanemisvõime ja sobivus tänapäevasesse külvikorda. Nordic Hemp on varem rõhutanud, et kanep aitab mitmekesistada põllumajanduslikku tootmist ning võib olla väärtuslik valik olukorras, kus teised kultuurid saavad ilmastikust tugevamalt mõjutatud. Sama suunda kirjeldavad ka ettevõtte teised kasvatamist tutvustavad lehed.
Infopäeval saad:
• praktilise ülevaate kanepi kasvatamise peamistest etappidest
• selgema arusaama, millised on olulisemad riskikohad ja võimalused
• infot selle kohta, kuidas toimub saagi vastuvõtt ja millised on ootused kvaliteedile
• teadmisi turu ja turustamise kohta
• võimaluse küsida küsimusi otse valdkonna praktikute käest
Toimumise info

Kuupäev: 23. märts 2026
Kellaaeg: 13:00–15:30
Asukoht: V Spaahotell ja Konverentsikeskus, Riia 2, Tartu
Osalemine: tasuta, eelregistreerimisega

Registreeru: Kanepi kasvatamise infopäev põllumeestele 2026 – Nordic Hemp
Miks kanepit kasvatada?
Kanep on kiire kasvuga taim, mis salvestab endasse C02-te ja annab selle omakorda mullale süsinikuna tagasi. Ei vaja kasvamiseks fungitsiide, herbitsiide ega insektsiide.
Põuastel aastatel on väga hea kultuur, mida külvikorras hoida, sest on väga vastupidav – sõltumata ilmastiku oludest. Seeläbi aitab säilitada tulubaasi, juhul kui teised kultuurid saavad ilmastikuga nö pihta.
Soovid kanepi kasvatamise kohta rohkem infot enne infopäevale tulemist?
Oleme loonud vastava videomaterjali koos kogemuslugudega.
Kliki julgelt nupule ja alusta uurimist!

Videosid vaatama!

Maaparanduse infopäev
2026-03-23 09:30 - 14:30 | Raplamaa, Raplamaa
KUTSE: Maaparanduse infopäev “Keskkonnasäästlik maaparandus ja toetusvõimalused” 23. märts
Hea maaomanik, põllumajandustootja ja maaparanduse spetsialist!
Ootame Teid osalema maaparanduse infopäevale, kus keskendume keskkonnasäästlikele meetoditele maaparandussüsteemide ehitamisel ja korrashoidmisel ning tutvustame toetusvõimalusi.
Aeg: 23. märts 2026
Koht: Rapla riigimaja (Tallinna mnt 14, Rapla)
Infopäev toimub kell 10.00–14.30 hübriidvormis.
Kohapeal osalejaid ootame tervituskohvile ja lõunale. Veebis osalejatele saadame liitumislingi e-postiga vahetult enne ürituse algust (vajalik eelnev registreerumine).

9:30
Osalejate registreerimine ja tervituskohv

10:00
Infopäeva avamine ja tutvustusring

10:10
Maaparandussüsteemide keskkonnasäästlik hoid – Kristjan Piirimäe, OÜ Roheline Rada

10:45
Keskkonnakaitserajatised maaparandussüsteemidel – Rasmus Suik, OÜ Vesine

12:00
Lõuna

13:00
Keskkonnarajatiste toetusvõimalused – Reena Osolin, Regionaal- ja Põllumajandusministeerium

13:30
Mis töid sisaldab eesvoolu uuendamine?
Taimo Aren, Maa- ja Ruumiamet

13:50
Ülevaade perioodi 2023-2027 maaparanduse toetuste* taotlemisest – Piret Karu, Põllumajanduse Registrite ja Informatsiooni Amet (PRIA)
* Perioodi 2023–2027 maaparandussüsteemi eesvoolu uuendamise ning keskkonnakaitserajatise ehitamise ja uuendamise investeeringutoetus (I etapp) ja maaparandussüsteemi ajakohastamise, keskkonnakaitserajatiste ehitamise ja eratee arendamise investeeringutoetus (II etapp).

14:30
Infopäeva lõpetamine

Ajakava_Maaparanduse infopäev_23.03.26
Miks osaleda?
Saate ülevaate keskkonnakaitserajatistest, lähtudes vajadusest ja olulisematest tehnilistest aspektidest ning praktilisi nõuandeid, kuidas majandada maaparandussüsteeme keskkonnasõbralikult. Tutvute keskkonnakaitserajatiste ehitamise ja uuendamise toetusvõimalustega ja saate teada, millised on maaparandustoetuste taotlusvormid. Tegevuste planeerimiseks saate ülevaate eesvoolu uuendamise olulisematest tööetappidest ja -liikidest.
Registreerimine:
Palume osalemisest teatada hiljemalt 13. märtsiks siin – https://forms.gle/e57Mbc1dJsjFmZmh8

Küsimuste korral aitavad Teid:

sisulised küsimused: Tiina Tubli, Tubli@maaruum.ee
tehniline korraldus: Sandra Oisalu, oisalu@bef.ee

Infopäeva korraldamist toetab LIFE SIP WetEST projekt „Enabling collaborative effort for systemic change in Estonian River Basin Management“ ja LIFE IP CleanEST projekt „Development of an integrated water management and its modern tools in Estonia – strategic choices for future”. Projekte rahastavad Euroopa Komisjon ja Eesti riik.
